### Beslutning

Fremsendes til Teknisk Udvalg til behandling i henhold til beslutning i byrådets møde den 22. juni 2021.

Strategi for ladestandere til elbiler indstilles til godkendelse.

### Resumé

Byrådet har 29. april 2020 afsat 15 mio. kr. til etablering af ladestandere til el-biler ved kommunale bygninger.

Der er nu udarbejdet en strategi for ladestandere samt et forslag til anvendelsen af de 15 mio. kr., som hermed fremlægges til byrådets godkendelse.

Med godkendelsen af ladestander-strategien vil opførelsen af ladestandere pågå i perioden 2021-2023.

### Indstilling

Det indstilles,

At 1) Strategi for ladestandere til elbiler godkendes

At 2) Udgiften på de 15 mio. kr. fordeles med 5 mio. kr. i 2021, 7 mio. kr. i 2022 og 3 mio. kr. i 2023.

### Sagens forløb

17-06-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 21-06-2021 Magistraten
Fremsendes til [adresse] med bemærkning, at Magistraten i mødet den 21. juni 2021 anbefaler, at byrådet tiltræder Magistratsafdelingen for Teknik og Miljøs indstilling af 9. juni 2021.
 22-06-2021 [adresse] Byråd
Fremsendes til Teknisk Udvalg til behandling i henhold til beslutning i byrådets møde den 22. juni 2021.
 16-08-2021 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

Tejs Thomsen, Mette Ravn og Malou Lassen var forhindrede i at deltage i udvalgets behandling af sagen.

 18-08-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 18. august 2021 har vedtaget Magistratens indstilling i overensstemmelse med erklæring fra Teknisk Udvalg af 16. august 2021.